रेहड़ी चालकों को हटाने से पहले बसों को हटाए निगम : विजय धीर
कमिश्नरसाहब रेहड़ी चालकां नूं छडके बसां वालेयां नूं हटाओ..पिछले चार दिनां तो तुहाडे निगम कर्मी बस स्टैंड दे नाल लगियां रेहड़ियां दा सामान चुकके उनहां नूं परेशान कर रहे ने.. जे तुसी सड़क ते अवैध कब्जे हटाने ने ता पहला बस स्टैंड दे बाहर खड़ियां बसां नूं हटाओ जिनां करके सारा दिन मेन चौक विच जाम लगदा है।
उक्त बात वीरवार को नगर निगम के कमिश्नर हरचरन सिंह को इंटक के जिलाध्यक्ष एडवोकेट विजय धीर ने ज्ञापन सौंपते कहीं। निगम कमिश्नर को ज्ञापन सौंपते विजय धीर ने कहा कि पिछले चार दिनों से नगर निगम द्वारा शहर में अवैध कब्जों को हटाने के लिए अमृतसर रोड बस स्टैंड के बाहर लगी रेहड़ियों को हटाने के लिए मुहिम चलाई जा रही है, लेकिन इस मुहिम का इंटक विरोध करती है। अगर अवैध कब्जों को हटाकर ट्रैफिक सही ढंग से सुचारू करना है तो बस स्टैंड के बाहर लगने वाली बसों को हटाया जाए, जिससे सड़कों पर जाम लगता है रेहड़ी चालक तो सड़क से काफी पीछे सब्जी बेचकर अपने परिवार का पालन पोषण करते हैं, जबकि कमिशनर हरचरन सिंह ने इंटक के समूह सदस्यों को आश्वासन दिलाया कि उनकी इस मुहिम का किसी की भावनाओं को ठेस पहुंचाना नहीं बल्कि शहर में बढ़ रही ट्रैफिक समस्या को सुचारू रूप से चलाना है, अगर दिन के समय रेहड़ी चालक सड़कों पर खड़े तो उनको निगम द्वारा नहीं हटाया जाएगा। इस अवसर पर इंटक के प्रदेश महासचिव दविंदर जोड़ा, अशोक कालिया, कर्मचंद चंडालिया, भी उपस्थित थे।
रेहड़ियों को हटाने पर कमिशनर से रोष जाहिर करते एडवोकेट विजय धीर।
hin_Deva hin_Deva hin_Deva hin_Deva